Nádia Figueiredo

Nádia Figueiredo Pinheiro estas brazila komponistino kaj kantistino, kiu naskiĝis en Belo Horizonte, subŝtato Minas-Ĝerajso. Ŝi kantas en soprana voĉo, precipe kantojn de klasika muziko en moderna aranĝo, kaj samstilajn proprajn komponaĵojn parte klasikajn, parte popmuzikajn, en pluraj lingvoj, inkluzive de Esperanto.

Ekde juneco ŝi pruvis grandan intereson pri muziko, influita precipe de ŝia avino. Ŝi en aĝo de 10 jaroj sen lecionoj mem komencis ludi gitaron kaj partoprenis en pluraj porlernejanaj festivaloj de muziko, ludante kaj kantante siajn proprajn komponaĵojn - en aĝo de 11 jaroj ŝi en unu el ili ricevis la plej altan premion.biografieto pri ŝi en la retejo operaloungemusic.com, jen portugale, sed ankaŭ havebla angle

En 2000, Nadia aldone komencis labori kiel fotomodelo en Brazilo kaj eksterlande. Krome ŝi diplomiĝis pri reklamo kaj pri performaj artoj.

 Eksteraj ligiloj 
 ŝia e-lingva kanto "La floroj violaj de la dezerto" en muzikfilmo de la retejo esperantomovado.blogspot.de, kun mencio de la ceteraj muzikistoj de la produktaĵo, kaj traduko de la teksteto al la angla kaj portugala 
 la sama muzikfilmo en prezento de la e-lingva portalo "Studio" 

 Referencoj 

Kategorio:Brazilaj kantistoj